Novomyrhorodas

Novomyrhorodas () – miestas vidurio Ukrainoje, Kirovohrado srityje, Novoukrainkos rajone, ~50 km į šiaurės vakarus nuo Kropyvnyckio, prie Velyka Vysės upės. Stotis prie geležinkelio Odesa–Kijevas. Plentai į Kropyvnyckį, Oleksandrivką, Ustynivką, Horodyščę. Maisto (grūdų, pašarų, mineralinio vandens) pramonė. Apylinkėse yra rusvųjų anglių telkinys. Yra krašto muziejus, kultūros namai, keletas XVIII–XIX a. cerkvių ir bažnyčių.

2001 m. 95,2 % gyventojų užsirašė ukrainiečiais, 3,5 % – rusais, 0,3 % – baltarusiais.Національний склад міст України за переписом 2001 року, datatowel.in.ua 96,5 % vartojo ukrainiečių, 3,0 % – rusų kalbą.Розподіл населення Новомиргорода за рідною мовою (у % до загальної чисельності населення) за переписом 2001 року

 Istorija 
Gyvenvietė įkurta 1740 m. kazokų žiemavietėje. 1752 m. tapo Naujosios Serbijos karinės apskrities centru (pakviesti serbų husarai į krašto gynybą nuo totorių) ir rusų garnizono vieta. 1766 m. pastatyta Šv. Elijo cerkvė. Priklausė Voznesensko, nuo 1796 m. – Chersono gubernijai.Новомиргород // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907. Nuo 1923 m. – rajono centras. 1959 m. prie Novomyrhorodo prijungtas Zlatopolio (seniau Guliajpolės), seniau garsėjęs kaip turtingas žydų štetlas, Novomyrhorodui suteiktas miesto statusas.Ведомости Верховного Совета СССР. № 5 (989), 1960 г. TSRS laikais plėtota odos, vaisių konservų, baldų pramonė.

 Šaltiniai 

Kategorija:Kirovohrado srities miestai